open-index/open-wikipedia-markdown huggingface dataset:
Ֆրանկենշտեյնի բանակը

**Ֆրանկենշտեյնի բանակը** (), նիդերլանդական սարսափ ֆիլմ՝ նկարահանված Ռիչարդ Ռաափհորստի կողմից 2013 թվականին։ Գլխավոր դերերում հանդես են գալիս Կարել Ռոդենը, Ջոշուա Սասը և Ռոբերտ Գվիլիմը։ Ֆիլմը նկարահանվել է կեղծ վավերագրական ոճով. ցուցադրվում են կադրեր, որոնք նկարահանվել են կերպարներից մեկի տեսախցիկով։

Համաշխարհային պրեմիերան տեղի է ունեցել 2013 թվականի հունվարի 26-ին Ռոտերդամի միջազգային կինոփառատոնում։ ԱՄՆ կինոթատրոններում պրեմիերան տեղի է ունեցել հուլիսի 26-ին։

## Սցենար
Ֆիլմի գործողություններն սկսվում են Երկրորդ համաշխարհային պատերազմի վերջում։ Խորհրդային հետախույզների ջոկատը սերժանտ Նովիկովի հրամանատարությամբ մեկնում է որոնելու ռուս ռազմագերիներին օպերատոր Դմիտրիի ուղեկցությամբ։ Փոքր քաղաքի լքված եկեղեցում զինվորները հանդիպում են մարդկանց օրգաններից և մեխանիզմներից կազմված արարածների։ Նրանցից մեկն սպանում է հրամանատարին։ Զինվորները բռնում են մի գերմանացու և կտրում նրա մատը. վախից գերմանացին հայտնում է, որ գերին գտնվում է եկեղեցու տակ տեղակայված բունկերում։ Զինվորներն իջնում են բունկեր և հայտնվում այդ արարածների շրջափակման մեջ։ Օպերատորը զինվորներին բացահայտում է առաքելության իրական նպատակը՝ Կարմիր բանակ զորակոչել  այդ արարածներին ստեղծած գերմանացի բժշկին։  Ֆիլմի վերջում զինվոր Սաշան սպանում է բժշկին, և օպերատորին որպես ուտելիք՝ տալիս այդ արարածներից մեկին։ Ֆիլմը ավարտին ցուցադրվում է է Սաշայի լուսանկարը Իոսիֆ Ստալինի հետ։

## Դերերում
* Կարել Ռոդեն - Վիկտոր Ֆրանկենշտեյն
* Ջոշուա Սաս - Սերգեյ
* Ալեքսանդր Մերքյուրի - օպերատր Դմիտրի
* Լյուկ Նյուբերի - Սաշա
* Անդրեյ Զայաց - Վասիլի
* Ռոբերտ Գվիլիմ - սերժանտ Միշա Նովիկով

## Ստեղծում
Նկարահանումները սկսվել են 2012 թվականի մարտի 5-ին Չեխիայում։

## Քննադատություն
Ֆիլմն արժանացել է քննադատների խառը արձագանքներին։ Rotten Tomatoes կայքում ֆիլմն ունի 67 % վարկանիշ՝ հիմնված 18 գրախոսությունների վրա և 10-ից 5,6 միավոր։ Metacritic կայքում ֆիլմն ունի 100 հնարավորից 49 միավոր՝ հիմնված քննադատների 9 գրախոսությունների վրա, ինչը համապատասխանում է «խառը կամ միջին արձագանքներ» կարգավիճակին։

## Ծանոթագրություններ

## Արտաքին հղումներ
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2013 ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան մարտաֆիլմեր
Կատեգորիա:Դիզելփանկ
Կատեգորիա:Հոլանդական մարտաֆիլմեր
Կատեգորիա:Հոլանդական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1945 թվականին
Լոս Կարդոնես ազգային պարկ

**Լոս Կարդոնես ազգային պարկ** (), ազգային պարկ Արգենտինայում։ Տեղակայված է Սալտա պրովինցիայի արևմուտքում, Սանտ Կառլոս և Կաչի դեպարտամենտների միջև, Արգենտինայի հյուսիսարևմտյան հատվածում։

## Տեղագրություն
Պարկը պաշտպանում է Արգենտինայի Մոնտե էկոշրջանը։ Լոս Կարդոնես ազգային պարկն ընդգրկում է 650 քառ. կմ տարածք՝ բլուրներով և խորը կիրճերով, որոնք գտնվում են 2700-ից մինչև 5000 մ բարձրության վրա։ Այն իր անունը ստացել է մացառուտներում աճող *Echinopsis terscheckii* տեսակի կակտուսներից։ Հայտնաբերվել են հնագույն կենդանիների մնացորդներ, ինչպես նաև դինոզավրերի ոտնահետքեր։

Պահպանված տարածքը ստեղծվել է 1996 թվականին, երբ Ազգային պարկերի վարչությունը ձեռք բերեց հող՝ մասնավոր սեփականատերերից։

## Կլիմա
Պարկի մեծ մասում կլիման չոր է, որը բնութագրվում է մեծ ջերմային ամպլիտուդով (ցերեկային և գիշերային ջերմաստիճանների տարբերությունը մեծ է)։ Տեղումների քանակը միջինը տարեկան 150 մմ է. ամենաշատ տեղումները լինում են նոյեմբերից մարտ ամիսներին։ Ձյուն հազվադեպ է տեղում ցածրադիր վայրերում։ Ձմռանը միջին ջերմատիճանը 11&nbsp;°C է, իսկ ամռանը՝ 18&nbsp;°C։

## Պատկերասրահ

Pncardones.jpg|Կարդոնես
Los Cardones National Park. Salta-Argentina..jpg|Կարդոնես
Camino a Cachi.jpg|Կաչի դեպարտամենտի ճանապարհ
Los cardones 352.JPG|Լոս Կարդոնես ազգային պարկ


## Ծանոթագրություններ

Կատեգորիա:1996 հիմնադրված բնության հատուկ պահպանվող տարածքներ
Կատեգորիա:Արգենտինայի ազգային պարկեր
Կատեգորիա:Կատեգորիա ԲՊՀՄ II
Հայսմավուրք (4690)

**Հայսմավուրք** (4690), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4690 թվի տակ։ Ձեռագիրը գրվել է 1475 թվականին Յովհաննես գրչի, Յովհաննես քահանա գրչի կողմից Հիզանում։ Ծաղկող՝ Մեսրոպ Վանեցի, ստացող՝ Խոջա Դումուր։ Գրված է թղթի վրա, որը ունի  44x33 չափս։ Ձեռագիրը կազմված է 645 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 3ա, 156բ, 283ա, 448բ, 655բ, 671ա և այլուր, հետագա ծաղկողի, կազմողի, ստացողի՝ 6բ, 283ա, 672բ, 673բ և այլուր (1640թ.), 673ա (1648, 1651թթ.), 673բ (1771թ.):

## Ծանոթագրություններ

Կատեգորիա:Մատենադարանի ձեռագրեր
Կառոլ Լինետի

**Կառոլ Լինետի** (, ), լեհ ֆուտբոլիստ, «Սամպդորիա» ակումբի և Լեհաստանի հավաքականի կիսապաշտպան։ 2016 թվականի Եվրոպայի առաջնության և 2018 թվականի աշխարհի առաջնության մասնակից։

## Ակումբային կարիերա
[thumb|left|190px|Լինետին «[Լեխ Պոզնան|Լեխ» ակումբի կազմում]]
Կառոլը «Լեխ» ակումբի սան է։ 2012 թվականի նոյեմբերի 2-ին՝ «Վիսլա» ակումբի դեմ խաղի ժամանակ նա կատարել է իր նորամուտը Լեհաստանի առաջնությունում։ 2014 թվականի մարտի 1-ին՝ «Պյաստ» ակումբի դեմ խաղի ժամանակ խփել է իր առաջին գոլը «Լեխ» ակումբի կազմում։ 2015 թվականին Կառոլը դարձել է Լեհաստանի սուպերգավաթակիր։

2016 թվականի ամռանը Կառոլը տեղափոխվել է իտալական «Սամպդորիա» ակումբ։ Տրանսվերի արժեքը կազմել է 3 միլիոն եվրո։ Օգոստոսի 21-ին՝ «Էմպոլի» ակումբի դեմ խաղի ժամանակ նա կատարել է իր նորամուտը իտալական Սերիա A-ում։ Մայիսի 7-ին՝ «Լացիո» ակումբի դեմ խաղի ժամանակ խփել է իր առաջին գոլը «Սամպդորիա» ակումբի կազմում։

## Միջազգային կարիերա
2012 թվականին Կառոլը մասնակցել է Սլովենիայում կայացած Եվրոպայի պատանեկան առաջնությանը։ Մրցաշարում մասնակցել է Բելգիայի, Սլովենիայի, Նիդերլանդների և Գերմանիայի պատանեկան հավաքականների դեմ խաղերին։

2014 թվականի հունվարի 18-ին՝ Նորվեգիայի հավաքականի դեմ ընկերական խաղի ժամանակ Կառոլը կատարել է իր նորամուտը Լեհաստանի հավաքականի կազմում։ Նույն խաղի ժամանակ խփել է իր առաջին գոլը ազգային հավաքականի կազմում։

2016 թվականի ամռանը Կառոլը Լեհաստանի հավաքականի կազմում մասնակցել է Ֆրանսիայում կայացած Եվրոպայի առաջնությանը։ Մրցաշարում նա այդպես էլ դուրս չի եկել խաղադաշտ։

2017 թվականին Կառոլը Լեհաստանի երիտասարդական հավաքականի կազմում մասնակցել է Եվրոպայի երիտասարդական առաջնությանը։ Մրցաշարում նա մասնակցել է Սլովակիայի, Շվեդիայի և Անգլիայի երիտասարդական հավաքականների դեմ խաղերին։

2018 թվականին Կառոլը մասնակցել է Աշխարհի առաջնությանը, որը կայացել էր Ռուսաստանում։ Մրցաշարում նա այդպես էլ խաղադաշտ դուրս չի եկել։

### Գոլերը Լեհաստանի հավաքականի կազմում

## Ձեռքբերումներ
**Ակումբային**

 **«[[Լեխ Պոզնան|Լեխ]]»**
*  Լեհաստանի ֆուտբոլի առաջնություն — 2014/2015
*Լեհաստանի Սուպերգավաթակիր — 2015

## Ծանոթագրություններ

## Արտաքին հղումներ
* 
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լեխվիա ՖԱ-ի ֆուտբոլիստներ
Կատեգորիա:Լեհ ֆուտբոլիստներ
Կատեգորիա:Լեհաստանի հավաքականի ֆուտբոլիստներ
Կատեգորիա:Լեհաստանի ֆուտբոլի ազգային հավաքական
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Լեխ Պոզնանի ֆուտբոլիստներ
Կատեգորիա:Տորինոյի ֆուտբոլիստներ
Հայսմավուրք (4689)

**Հայսմավուրք** (4689), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4689 թվի տակ։ Ձեռագիրը գրվել է 1580  թվականին Կարապետ գրչի կողմից Բազու գյուղում։ Ծաղկողը եղել է Փիլիպպոսն։ Ստացողը եղել է Յովհաննես քահանան։ Գրված է թղթի վրա, որը ունի 42.5X28 չափս։ Ձեռագիրը կազմված է 451 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ լուսանցազարդ ստվարաթուղթ։ Հիշատակարաններ գրչի՝2բ, 83բ, 120ա, 229ա, 441բ և այլուր (1693թ.), 445բ (1775թ.):

## Ծանոթագրություններ

Կատեգորիա:Մատենադարանի ձեռագրեր
Վիկտորյա Դոնդա

**Վիկտորյա Դոնդա Պերես** (, ), արգենտինացի իրավապաշտպան, Արգենտինայի ազգային կոնգրեսի պատգամավոր, ներկայացնում է ձախ «Ազատների շարժում հարավից» կուսակցությունը։ «Մայիսյան հրապարակի տատիկներ» կազմակերպության համահիմնադիրներից Լեոնտինա Պուէբլա դե Պերեսի թոռնուհին է և «կեղտոտ պատերազմի» երկու զոհերի դուստրը։

## Կենսագրություն
thumb|left|Ժողովրդների պալատի ներկայացուցիչները և Մարդու իրավունքների հանձնաժողովը հանդիպել են վերլուծելու Սանտիագո Մալդոնադոյի գործը
Ծննդաբերության ժամանակ Դոնդայի մայրը գտնվել է ESMA-յում, բռնատիրական ռեժիմի կողմից իրականացվող խոշտանգման կենտրոնում։ Նրա ծնողները, Մարիա Հիլդա Պերես դե Դոնդան և Խոսե Մարիա Լաուրեանո Դոնդան համարվում են «անհետ կորած»։ Միևնույն ժամանակ նրա հորեղբայրը ռազմածովային սպա էր և պատասխանատու էր նրա ծնողների ձերբակալության, խոշտանգումների ու սպանության համար։ Ծնողների մահից հետո նորածին Վիկտորիային տվել են այլ ընտանիքի, որը ոչինչ չգիտեր նրա կենսաբանական ծնողների մասին։
2003 թվականին «Մայիսյան հրապարակի տատիկները» և H.I.J.O.S. կազմակերպությունների օգնությամբ սկսվում են նրա իրական ծագման փնտրտուքները։ Նրա իրական ծագումը բացահայտվել է 2004 թվականին։ Այսպիսով նա դարձել է «Մայիսյան հրապարակի տատիկների» կողմից հայտնաբերված 78-րդ թոռնիկը։ Այդ ժամանակ արդեն Վիկտորիան զբաղվում էր հասարակական գործունեությամբ, մարդու իրավունքների խնդրով ու աղքատության վերաբերյալ խնդիրների լուծմամբ։ 2001 թվականի դեկտեմբերի բողոքի ակցիաների ժամանակ նա մասնակցել է խորհրդարանի շենքի զանգվածային պաշարման գործողություններին։
Սովորել է Բուենոս Այրեսի համալսարանի իրավաբանության բաժնում, դարձել է փաստաբան և իրավապաշտպան։
Անդամակցել է «Ազատների շարժում հարավից» կուսակցությանը։ 2007 թվականին «Ճակատ հաղթանակի համար» կուսակցությունից ընտրվել է Արգենտինայի ազգային կոնգրեսի ստորին պալատ, որտեղ դարձել է ամենաերիտասարդ կին պատգամավորն ու առաջին պատգամավորը, որ «կեղտոտ պատերազմի» զոհերի երեխան էր։ Խորհրդարանում աչքի է ընկել առաջարկած մեծ թվով օրենսդրական նախագծերով, որոնք ընդլայնում էին մարդու իրավունքների պաշտպանությունը։
Հաջորդ, 2011 թվականի ընտրություններին նա մասնակցել է «Լայն առաջադեմ ճակատ»-ի կողմից, որն այնուհետև վերաձևափոխվել է` դառնալով «Առաջադեմներ» կոալիցիան։ 2015 թվականի ընտրություններին նա գլխավորել է կոալիցիայի ցուցակը։

## Մարդու իրավունքների պաշտպանություն
Մինչև իր ինքնության մասին իմանալը, Վիկտորիան արդեն հետաքրրքված էր մարդու իրավունքների պաշտպանությամբ և աղքատության խնդիրներով։ Նա աշխատում էր Ազուցենա Վիլաֆլորի անվան անվճար ճաշարանում։ Մասնակցել է Արգենտինայի կոնգրեսի վրա 2011 թվականի ցույցերի ընթացքում տեղի ունեցած հարձակմանը։

## Ծանոթագրություններ

## Արտաքին հղումներ
* Victoria Donda

Կատեգորիա:Արգենտինայի կին քաղաքական գործիչներ
Կատեգորիա:Արգենտինայի քաղաքական գործիչներ
Կատեգորիա:Արգենտինացի իրավապաշտպաններ
Կատեգորիա:Արգենտինացի ֆեմինիստներ
Կատեգորիա:Բուենոս Այրեսի համալսարանի շրջանավարտներ
Կատեգորիա:Կին իրավապաշտպաններ
Կատեգորիա:Սոցիալիստներ
Լենդաս

**Լենդաս** (), Կրետեից հարավ գտնվող գյուղ Հունաստանում։ Գտնվում է Հերակլիոնից 63 կիլոմետր դեպի հարավ-արևմուտք՝ Լիբիական ծովի ափին։ Մտնում է Կրետե մարզի Հերակլիոն նոմոսի Գորտինա դիմոսի կազմի մեջ։ Ըստ 2011 թվականի տվյալների՝ բնակչությունը կազմում է 80 մարդ։ Տեղացիներից մեծ մասը զբաղվում են գյուղտնտեսությամբ և տուրիզմով։

Քաղաքի անունը ծագում է λέοντας՝ առյուծ բառից։

1958-1966 թվականներին Ստիլիանոս Ալեքսիուի (Στυλιανός Αλεξίου) կողմից անցակացված պեղումների շնորհիվ հայտնաբերվել են նախապատմական ժամանակների բնակավայրեր և գերեզմաններ (մ.թ.ա. 2100-1900 թվականներ)։
|
Գյուղը գտնվում է Լեբեն (Λεβήν) հին քաղաքի տեղում։ Լեբենը կառուցվել է փյունիկացիների կողմից և հնագույն շրջանում Գորտինայի համար ծառայում էր որպես նավահանգիստ՝ գտնվելով նրանից 22 կիլմոմետր դեպի հյուսիս։

Լեբեն անունը ծագել է labiʾ՝ առյուծ բառից. բնակավայրն այդպես է կոչվել այն պատճառով, որ արևմուտքում գտնվող հրվանդանը նման է առյուծի գլխի։ Ըստ լեգենդի՝ այն Հռեայի որկե կառքին լծված առյուծներից մեկն է, որը քարացել է։ Լեբենի արևելքում կա բուժիչ աղբյուր։ Լեբենում էին գտնվում ասկլեպիոնը և Հիգեայի տաճարը, որ կառուցվել է մ.թ.ա. IV դարում։

Լեբենը լքվել է VII-VIII դարերում՝ ծովահենության պատճառով։ XIV դարում կառուցվել է Սուրբ Հովհաննեսի բյուզանդական եկեղեցին։

[մինի|աջից|Լեբենի [ասկլեպիոնի փլատակները Լենդասում]]

## Միամու դիմոս
Միամու դիմոսի կազմի մեջ են մտնում վեց բնակավայրեր։ Ըստ 2011 թվականի տվյալների՝ բնակչությունը կազմում է 306 մարդ, իսկ տարածքը՝ 38,25 քառակուսի կիլոմետր։

## Բնակչություն

## Ծանոթագրություններ

Կատեգորիա:Հունաստանի գյուղեր
Հայսմավուրք (4692)

**Հայսմավուրք** (4692), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4692 թվի տակ։ Ձեռագիրը գրվել է 1604 թվականին Խաչատուր քահանա գրչի և իրակոս քահանա գրչի կողմից Խիզանում։ Ստացողը եղել է Խոջա Ավետիսը և Խոջա Ամիրազան։ Գրված է թղթի վրա, որը ունի 40x27 չափս։ Ձեռագիրը կազմված է 615 թերթից։ Գրված է երկսյուն, բոլորգրով։ Ունի տերունական 2, կիսախորան և լուսանցազարդ մանրանկարներ։  Կազմը՝ կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 4բ, 106բ, 247ա, 397ա, 611բ և այլուր, հետագայի՝ 614ա (17-րդ դար), 397ա (1750 թ.), 397ա (1803, 1811 թթ.), 614բ (1822 թ.), 397ա (1825, 1828, 1835 թթ.):

## Ծանոթագրություններ

Կատեգորիա:Մատենադարանի ձեռագրեր
Niklas

**Niklas** (, )՝ դանիացի ռեփեր և երգերի հեղինակ։ Ծնվել է Կոպենհագենում, բայց մինչև 13 տարեկան ապրում էր Շվեդիայում։ Հայտնի դարձավ «Ingen dikkedarer» երգի շնորհիվ 2010 թվականին և «Chiller, når du flexer» երգով՝ 2011 թվականին երգերի շնորհիվ, նրանք տեղադրվել են YouTube-ում։ Niklas-ը կնքել է պայմանագիր ձայնագրող Sony Music ընկերության հետ, այնտեղ նա թողարկեց իր առաջին պաշտոնական սինգլը՝ «Ikke mer» mig (Niklas ***dig):

## Սկավառակագրություն
### Մինի ալբոմներ
* EP 1 (2011 թվական)
* EP 2 (2012 թվական)

### Ստուդիայի ալբոմ
* CD 1 (2012 թվական)

### Սինգլներ

**Другие синглы**

### Միասնական սինգլներ
* Yepha՝ «Det gár Net» feat. Niklas (2012 թվական)
* Rasmus Thude՝ «Fest med de bedst» feat. Niklas (2012 թվական)
* Klumben ՝ «Nede med Koldskål» feat. Niklas, Shaka Loveless, Mette Lax, Djämes Braun, & Steggerbomben (2012 թվական)
* Darwich՝ «Ta’ det af» feat. Niklas (2014 թվական)
* ADHD՝ «Bad» feat. Niklas (2016 թվական)

## Ծանոթագրություններ

Կատեգորիա:Դանիացի երաժիշտներ
Կատեգորիա:Դանիացի երգիչներ
Ջեյմս Բրի

**Ջեյմս Պատրիկ Բրի** (, ), անգլիացի ֆուտբոլիստ, պաշտպան։ Հանդես է գալիս անգլիական «Աստոն Վիլա»-ի կազմում։

## Ակումբային կարիերա
### «Բարնլի»
Ջեյմս Բրին «Բարնլի» ֆուտբոլային ակումբի ակադեմիայի սան է։ Թիմի հիմնական կազմում նա իր դեբյուտը նշել է 2014 թվականի մայիսի 3-ին՝ «Քուինս Պարկ Ռեյնջերս»-ի դեմ խաղում, որն ավարտվել է 3-2 հաշվով։ Այդպիսով նա դարձել է ամենաերիտասարդ ֆուտբոլիստը, որն իր դեբյուտը նշել է «Բարնլի»-ի կազմում։

2017 թվականի հունվարի 21-ին Բրին օգնել է թիմին 3-2 հաշվով հաղթել «Լիդս Յունայթեդ»-ին։ Սա նրա վերջին հանդիպումն էր «Բարնլի»-ի կազմում։

### «Աստոն Վիլա»
2017 թվականի հունվարի 25-ին Ջեյմս Բրին տեղափոխվել է «Աստոն Վիլա»։ Նա թիմի հետ կնքել է 4․5 տարվա պայմանագիր։

## Վիճակագրություն

## Ծանոթագրություններ

## Արտաքին հղումներ
*

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Բարնսլիի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Լուտոն Թաունի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սաութհեմփթոնի ֆուտբոլիստներ
The Thrill of It All (ալբոմ, Սեմ Սմիթ)

**The Thrill of It All**, անգլիացի երգիչ և երգահան Սեմ Սմիթի երկրորդ ստուդիական ալբոմը։ Թողարկվել է 2017 թվականի նոյեմբերի 3-ին *Capitol Records* լեյբլում։

## Նախապայմաններ
2017 թվականի հոկտեմբերի 6-ին Սեմը թվիթթերյան իր էջում հայտարարել է, որ իր երկրորդ՝ «*The Thrill of It All*» ալբոմը թողարկվելու էր 2017 թվականի նոյեմբերի 3-ին։ Սա Սեմի երկրորդ թողարկվող ալբոմն էր իր՝ մեծ հաջողություն ունեցած «*In the Lonely Hour*» դեբյուտային ալբոմից հետո, որը թողարկվել է 2014 թվականին և վաճառվել ավելի քան 12 միլիոն օրինակով ամբողջ աշխարհում։ 

## Սինգլեր
«Too Good at Goodbyes» երգը թողարկվել է 2017 թվականի սեպտեմբերի 8-ին որպես ալբոմի լիդ սինգլ։ Սինգլը գլխավորել է բրիտանական հիթ-շքերթը և ընդգրկվել ամերիկյան հիթ-շքերթի լավագույն հնգյակում։

2017 թվականի նոյեմբերի 3-ին՝ ալբոմի թողարկման օրը, «One Last Song» սինգլն ուղարկվել է բրիտանական ռադիո որպես ալբոմի երկրորդ սինգլ։

2018 թվականի մարտի 27-ին Սեմը հայտարարել է, որ իր «Pray» երգը կթողարկվի որպես ալբոմի երրորդ սինգլ։ «Pray» սինգլը համագործակցություն է ամերիկացի ռեփեր Լոջիքի հետ։ Սինգլը թողարկվել է 2018 թվականի մարտի 29-ին։

«Baby, You Make Me Crazy» սինգլը թողարկվել է 2018 թվականի հունիսի 29-ին որպես ալբոմի չորրորդ սինգլ։

## Քննադատություն

«The Thrill of It All» ալբոմը երաժշտական քննադատների կողմից արժանացել է հիմնականում դրական արձագանքների։ «Metacritic» կայքն ալբոմին տվել է 72 միավոր 100 հնարավորից։

«The Daily Telegraph»-ից Նեյլ Մաքքորմիքը ալբոմին տվել է չորս աստղ։ Նա շատ բարձր է գնահատել Սեմի վոկալային տվյալները՝ դրանք կոչելով «գերբնական»։

«The Independent»-ից Էնդի Գիլլը նույնպես ալբոմին տվել է չորս աստղ և կիսվել է իր դրական կարծիքով։

«Rolling Stone»-ից Ուիլ Հերմեսը դրական կարծիք է հայտնել ալբոմի վերաբերյալ՝ այն գնահատելով չորս աստղ։

Մեկ այլ դրական կարծիք է հայտնել «NME»-ից Նիք Լևայնը, ով Սմիթին համեմատել է Ադելի հետ և ասել․ «Նրանք, երգելով հուզական բալլադներ, երկուսն էլ հասել են անհավանական հաջողության, ինչը միավորել է մեծաթիվ ունկընդիրների։ Բայց Ադելի «25» ալբոմի նման սա անհերքելիորեն ստացված ալբոմ է, որը կվաճառվի բազմաթիվ օրինակներով»։

## Կոմերցիոն հաջողություններ
«The Thrill of It All» երգը գլխավորել է բրիտանական ալբոմների հիթ-շքերթը թողարկման առաջին իսկ շաբաթում՝ վաճառվելով ավելի քան 97 հազար օրինակով։

Ավստրալիայում ալբոմը միանգամից զբաղեցրել է երկրորդ հորիզոնականը։ Այսպիսի արդյունք է գրանցվել նաև Սեմ Սմիթի առաջին՝ «In the Lonely Hour» ալբոմի ալբոմը Ալբոմն իռլանդական հիթ-շքերթում զբաղեցրել է առաջին հորիզանականը։

Ալբոմն ընդգրկվել է Billboard 200 հիթ-շքերթում՝ վաճառվելով ավելի քան 185 հազար օրինակով։ Հաջորդ շաբաթ ալբոմն զբաղեցրել է երկրորդ հորիզոնականը։ Կանադական հիթ-շքերթում ալբոմն զբաղեցրեց առաջին հորիզոնականը՝ վաճառվելով 16000 օրինակով։

## Ծանոթագրություններ

Կատեգորիա:2017 երգեր
Կատեգորիա:Billboard 200 գլխավորած ալբոմներ
Կատեգորիա:Սեմ Սմիթի ալբոմներ
Պենաֆիել

**Պենաֆիել** (; []), քաղաք Պորտուգալիայում, համանուն մունիցիպալիտետի կենտրոնը Պորտու շրջանի կազմում։ Հին վարչական բաժանմամբ մտել է Դորու-Լիտոպալ նահանգի մեջ։ Մտնում է տնտեսա-վիճակագրական Տամեգա ենթաշրջանի մեջ, որն էլ մտնում է Հյուսիսային տարածաշրջանի մեջ։ 2001 թվականին քաղաքի բնակչության թվաքանակը կազմել է 9,3 հազար մարդ, իսկ մունիցիպալիտետի բնակչությանը՝ 71.8 հազար մարդ։ Զբաղեցնում է 212,82 կմ² տարածք։

Հիմնադրվել է 1519 թվականին։ Քաղաքի հովանավորը համարվում է Մարտին Տուրսկին։ Քաղաքի տոնը նոյեմբերի 11-ին է։

## Դիրք
Քաղաքը գտնվում է շրջանի վարչական կենտրոն Պորտու քաղաքից 28 կմ դեպի արևելք։

Մունիցիպալիտետը սահմանակից է․
* հյուսիսում՝ Լոզադա մունիցիպալիտետին, 
* հյուսիս-արևելքում Ամարանտե մունիցիպալիտետին, 
* արևելքում՝ Մարկու դե Կանավեզեշ մունիցիպալիտետին,
* հարավում՝ Կաշտելու դե Պայվա մունիցիպալիտետին,  
* արևմուտքում՝ Գոնդոմար, Պերեդեշ մունիցիպալիտետներին։

## Ժողովրդագրություն

## Մունիցիպալիտետի կազմը
Մունիցիպալիտետի մեջ մտնում են հետևյալ շրջանները․

# Աբրագան
# Բոելյե
# Բուշտելու
# Կաբեսա Սանտա
# Կանելաշ
# Կապելա
# Կաշտելոյնշ
# Կրոկա
# Դուաշ Իգրեժաշ
# Էժա
# Ֆիգեյրա
# Ֆոնտե Արկադա
# Գալեգուշ
# Գիգուֆե
# Իրիվու
# Լագարեշ
# Լուզին
# Մարեկուշ
# Միլյունդուշ
# Նովելաշ
# Օլդրոյնշ
# Պասու դե Սոզա
# Պանաֆել
# Պերոզելու
# Պինեյրու
# Պորտելա
# Ռանշ
# Ռիու Մայ
# Ռիու դե Մոյինյուշ
# Սանտա Մարտա
# Սանտյագու դե Սուբարիֆանա
# Սեբոլիդու
# Սան Մամեդե դե Ռեսեզինյուշ
# Սան Մարտինյու դե Ռեսեզինյուշ
# Սան Միգել դե Պարեդեշ
# Ուրո
# Վալպեդրե
# Վիլա Կովա

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Պորտուգալիայի քաղաքներ
Կատեգորիա:1519 թվականին հիմնադրված բնակավայրեր
Iron Man (երգ)

**«Iron Man»** (), բրիտանական «Բլեք Սաբաթ» մետալ խմբի երգն է «Paranoid» ալբոմից, որը թողարկվել է 1970 թվականին։ Այն հետագայում ընդգրկվել է նրանց լավագույն հիթերի հավաքածուում (We Sold Our Soul for Rock 'n' Roll)։ Երգի սինգլ տարբերակը ընդգրկվել է «Greatest Hits 1970–1978» հավաքածուում։

## Պատմություն
Լսելով երգի կիթառային հիմնական մասը, վոկալիստ Օզզի Օսբորնը ասել է․ «կարծես մի մեծ երկաթե մարդ անցավ»։ Երգի անունը դարձել է «Iron Man» («Երկաթե մարդ»), իսկ Գիզեր Բաթլերը անվանման հիման վրա գրել է երգի բառերը։ Օզզի Օսբորնը կատարել է երգի այն մասը, որտեղ լսելի «I am Iron Man!»։

Երգը, ինչպես հաստատել են հեղինակները, կապ չունի Marvel Comics֊ի համանուն կերպարի հետ.։

Երգի բառերը մի մարդու մասին են, ով գնում է ապագա և տեսնում է աշխարհի վերջը։ Ներկա վերադառնալու ժամանակ նա մագնիսական փոթորիկի պատճառով դառնում է պողպատից։ Նա համր է լինում և չի կարողանում մարդկանց զգուշացնել սպասվող աղետի մասին։ Նա փորձում է նրանց հետ կապվել, սակայն մարդիկ նրան մերժում և ծաղրում են։ Դրա պատճառով երկաթե մարդը զայրանում է և սկսում է վրեժ լուծել մարդկանցից, որից հետո լինում է այն աշխարհի վերջը, որը նա տեսել էր։

## Մրցանակներ
* Երգը համարվում է 317֊րդը Rolling Stone ամսագրի «Բոլոր ժամանակների 500 լավագույն երգեր» ցանկում։
* Երգը 1972 թվականին զբաղեցրել է 52֊րդ հորիզոնականը «The Billboard Hot 100» ցանկում։
* Երգը զբաղեցրել է 68֊րդ հորիզոնականը կանադական «RPM» ամսագրի թոփ 100֊ում։
* VH1֊ը այն համարել է բոլոր ժամանակների լավագույն մետալ երգը։

## Անձնակազմ
* Օզզի Օսբորն ֊ վոկալ
* Թոնի Այոմի ֊ կիթառ
* Գիզեր Բաթլեր ֊ բասս կիթառ
* Բիլ Ուարդ ֊ հարվածային գործիքներ

## Ծանոթագրություններ

## Արտաքին հղումներ
*

Կատեգորիա:Բրիտանական երգեր
Հայսմավուրք (4693)

**Հայսմավուրք** (4693), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4693 թվի տակ։ Ձեռագիրը գրվել է 1648 թվականին Տէր Մարտիրոս գրչի Ստեփաննոս վարդապետ գրչի կողմից Սուրբ Գևորգում (Լիմ անապատ)։ Ստացողը եղել է Տէր Աբրահամը։ Կազմողները եղել են՝ Մեսրոպ վարդապետը, Թումայ երէցը և Թաթուլ մենակեացը։ Գրված է թղթի վրա, որը ունի 40x26 չափս։ Ձեռագիրը կազմված է 354 թերթից։ Գրված է երկսյուն, բոլորգրով։ Ունի տերունական 1, կիսախորան և լուսանցազարդ մանրանկարներ։ Կազմը՝ կաշեպատ տախակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 65բ, 225բ, 353բ, 354ա և այուր, հետագայի՝ 3ա, 354ա, 354բ (1671թ.), կնիք՝ 353բ (ենթադրաբար Մաղաք)։

## Ծանոթագրություններ

Կատեգորիա:Մատենադարանի ձեռագրեր
Չևի Չեյզ

**Չևի Չեյզ** (, ծննդյան անունը` Կոռնելիուս Քրեյն Չեյզ,  Cornelius Crane Chase, ), ամերիկացի դերասան, ով հիմնականում նկարահանվել է էքսցենտրիկ կատակերգական ֆիլմերում։ Ֆիլմերում առավել հայտնի է դարձել 1980-1990-ական թվականներին։

## Կենսագրություն
Չևի Չեյզը ծնվել է 1943 թվականի հոկտեմբերի 8-ին Ամերիկայի Միացյալ Նահանգների Նյու Յորք նահանգի Վուդստոկ քաղաքում, գրքերի խմբագրի ընտանիքում։ Պատանի տարիքում իրեն փորձել է երաժշտության մեջ (մասնավորապես եղել է  Chamaeleon Church և The Leather Canary (ավելի ուշ` Steely Dan) խմբերում, որտեղ նա նվագում էր հարվածային և ստեղնաշարային գործիքներ)։ 25 տարեկանում առաջին անգամ խաղացել է կինոյում` «Գնացեք։ Մնացեք» ֆիլմում մարմնավորելով անցորդի դեր։ Նկարահանվել է հիմնականում էքսցենտրիկ պլանի դերերում։ Կոպիտ հումորը, դիմախաղն ու էքսպրոմնտ երկխոսությունները դերասանի հայտնի խորհրդանիշերն են։ Դերասանին առավել ճանաչելի դարձրած ամենահայտնի ֆիլմերն են «Կեղտոտ խաղերը», «Արձակուրդը», «Ֆլետչ» դիոլոգիա, «Զվարճալի ֆերմա» «Լրտեսներ, ինչպես մենք», «Երեք ընկեր», «Անտեսանելի մարդու հիշողությունները», «Ո՞վ է տանտերը»

## Անձնական կյանք
Չևին ԱՄՆ ռազմածովային նավատորմի փոխնախագահ, երկու համաշխարհային պատերազմների մասնակից, Արծաթե աստղով պարգևատրված Մայլս Բրաունինգի թոռն է։

Չևի Չեյզը ամուսնացել է երեք անգամ։

* Սյուզան Հյուիթի (Susan Hewitt) հետ ամուսնացել են 23.02.1973, ամուսնալուծվել` 01.02.1976
* Ժակլին Քարլինի (Jacqueline Carlin) հետ ամուսնացել են 04.12.1976, ամուսնալուծվել` 14.11.1980
* Ջեյնի Չեյսի հետ (Jayni Chase) ամուսնացել են 19.06.1982: Ամուսնացած են մինչև այժմ։

Չևի Չեյզը և Ջեյնի Չեյզն ունեն երեք աղջիկ` Սիդնի Քեթլին Չեյզը ծնվել է 1983 թվականին, Կալի լի Չեյզը ծնվել է 1985 թվականին և Էվելին Էմիլի Չեյզը ծնվել է 1988 թվականին։

## Ճանաչում և պարգևներ
* Երկու անգամ արժանացել է «Էմմի» մրցանակի (1975 և 1978 թվականներին)` «Շաբաթ երեկոյան ուղիղ եթերում» սերիալում կատարած դերի համար։
* Արժանացել է «Ոսկե Գլոբուսի»`  «Կեղտոտ խաղ» ֆիլմի դերի համար։
* 1993-ին արժանացել է սեփական աստղի «Հոլիվուդյան փառքի ծառուղում»։

## Ընտրված ֆիլմագրություն

Նախքան կատակերգու դառնալը Չևի Չեյզն աշխատել է որպես տաքսու վարորդ, բեռնատարի վարորդ, ուղեկցորդ, մատուցող, շինարար, ձայնային ինժեներ, սուպերմարկետի մենեջեր, գինու խանութի վաճառող։

## Ծանոթագրություններ

## Արտաքին հղումներ
* Չևի Չեյզ  Internet Movie Database կայքում

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի կինոսցենարիստներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի տղամարդ կատակերգուներ
Կատեգորիա:Ամերիկացի հաղորդավարներ
Մեկնութիւն սաղմոսաց (4694, Ներսես Լամբրոնացի)

**Մեկնութիւն սաղմոսաց, Ներսես Լամբրոնացի** (4694), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4694 թվի տակ։ Ձեռագիրը գրվել է 1691-1692 թվականներին Հայրապետ քահանա գրչի կողմից՝ Կտուց անապատում։ Ծաղկողը եղել  է Գևորգ վարդապետը։ Ստացողը եղել է Սարգիս երեցը։ Գրված է թղթի վրա, որը ունի 38x25 չափս։ Ձեռագիրը կազմված է 629 թերթից։ Գրված է երկսյուն, բոլորգրով։ Ունի նկար 2, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 41ա, 153ա, 395ա, 419ա, 627ա և այլուր, ծաղկողի՝ 2բ, 8բ (1747 թ.), հետագայի՝ 627ա (1884 թ.):

## Ծանոթագրություններ

Կատեգորիա:Մատենադարանի ձեռագրեր
One Last Time

«**One Last Time**», ամերիկացի երգչուհի Արիանա Գրանդեի երգը նրա *[[My Everything]]* երկրորդ ստուդիական ալբոմից (2014)։

2015 թվականի փետրվարի 10-ին «One Last Time»-ը թողարկվել է որպես առանձին սինգլ։ Սա եղել է նրա հինգերորդ և վերջին սինգլն այդ ալբոմից։ Առաջին չորսը եղել են «Problem», «Break Free», «Bang Bang» և «Love Me Harder» երգերը։

2015 թվականին ԱՄՆ-ում երգը հասել է 13-րդ հորիզոնականը «Բիլբորդ» ամսագրի «Թեժ հարյուրյակ»-ում, 24-րդ հորիզոնականը Մեծ Բրիտանիայի (պաշտոնական սինգլային հիթ-շքերթում)։

2017 թվականի մայիսին երգը վերադարձել է հիթ-շքերթ՝ Մեծ Բրիտանիայում բարձրանալով 1-ին հորիզոնական։

## Ստեղծման պատմություն
Երգի հեղինակներն են Սավան Քոթեչան, Ռամի Յուկուբը և Կարլ Ֆալկը, ֆրանսիացի դիջեյ և պարային հիթերի պրոդյուսեր Դավիդ Գետան և նիդերլանդցի երաժշտական պրոդյուսեր Ջորջիո Թուինֆորթը։ Քոթեչան, Յուկուբը և Ֆալկը հիմնականում գրել են բրիտանական բոյ-բենդ One Direction խմբի երգերը, իսկ Ջորջիոն աշխատել է այնպիսի կատարողների հետ, ինչպիսիք են Մայքլ Ջեքսոնը, Գվեն Ստեֆանին, Ուիթնի Հյուսթոնը, Լայոնել Ռիչին։

## Երգի սյուժեն
Ինչպես գրում է Songfacts կայքը.

## Տեսահոլովակ
Տեսահոլովակի ռեժիսորը Մաքս Լանդիսն է։ Նա ավելի հայտնի է որպես «Քրոնիկա» (2012) ֆիլմի ռեժիսոր (որի համար գրել էր սցենար)։

## 2017
Այդ երգը ավարտել է 2017 թվականի Մանչեսթերում կայացած համերգը, որի ժամանակ տեղի ունեցավ ահաբեկչական գործողություն, որի պատճառով մարդկային զոհեր եղան։ Այդկերպ նա դարձավ վերջին երգը պայթյունից առաջ։ Ահաբեկչությունից հետո Արիանայի երկրպագուները ստեղծել են խումբ, որպեսզի վերադարձնեն երգը հիթ-շքերթների առաջին հորիզոնականին։ Արդյունքում երգը Մեծ Բրիտանիայում բարձրացել է 1 հորիզոնական։

## Երգացանկ
* **Թվային ներբեռնում**

* **Digital download – French version** 

* **Digital download – Italian version**

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր և վաճառք

|-

|-

|-

|-

|-

|-

|-

|-

|-

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Արիանա Գրանդեի երգեր
Կատեգորիա:Զուգերգեր
Կատեգորիա:2014 երգեր
Կատեգորիա:Սենտիմենտալ սիրային երգեր
Ադելեյդ (գետ)

**Ադելեյդ** (), նավարկելի գետ Ավստրալիայում, հոսում է երկրի հյուսիսային հատվածով և թափվում է Թիմորի ծովը՝ Դարվին քաղաքից մոտ 50 կմ հյուսիս-արևելք։ Երկարությունը 180 կիլոմետր է։ Գետը ձևավորվում է երկու գետերի միաձուլումից։ Աղբյուրի բարձրությոունը՝ 149 մետր։ Ադելեյդ գետի վրա գտնվում է Ադելեյդ-Ռիվեր քաղաքը։

Ադելեյդ գետը հայտնաբերել են Ջոն Լորտ Ստոքսը և Լ. Ռ. Ֆիցմուրիսը, որոնք 1839 թվականին իրականացնում էին հետազոտություններ հյուսիսային տարածքի ափերին, «Beagle» նավի վրա։ Գետն իր անվանումը ստացել է ճանապարհորդների կողմից՝ Ադելաիդայի Սաքսեն-Մայնջինենի թագուհու պատվին, որը բրիտանացի թագավոր Վիլհելմ IV-ի կինն էր։ Հետագայում, 1862 թվականին գետը հետազոտել է Ջոն Մաքդոուել Ստյուարտը։

1881 թվականին հողի բարձր բերրիության պատճառով գետի հովտային հատվածում բնակիչները սկեսեցին զբաղվել ոռոգվող գյուղատնտեսությամբ՝ փորձելով աճեցնել սուրճ, շաքարեղեգ, կաուչոկ։ Սակայն 1886 թվականին ծանր կլիմայական պայմանների պատճառով բնակիչները լքեցին տարածքը։ 1954 թվականին փորձել են այդտեղ բրինձ աճեցնել, սակայն չի հաջողվել։

Գետը տեղակայված է մերձհասարակածային գոտում և այստեղ տիրում է չոր և խոնավ եղանակ։ Չոր սեզոնին վերին հոսանքում գետը չորանում է, իսկ ստորինում՝ հոսքը կրճատվում է։ Եվ հակառակը՝ խոնավ սեզոնին վարարում է՝ կապված արևադարձային անձրևների հետ։

## Ծանոթագրություններ

Կատեգորիա:Ավստրալիայի գետեր
Գոդֆրեդ Դոնսա

**Գոդֆրեդ Դոնսա** (, ), գանացի ֆուտբոլիստ, «Բոլոնյա» ակումբի և Գանայի հավաքականի կիսապաշտպան։

## Ակումբային կարիերա
Դոնսան ֆուտբոլով զբաղվել սկսել է իր հայրենիքում, որտեղ նրան նկատել են իտալական «Պալերմո» ակումբի սկաուտներն ու հրավիրել թիմ։ 2013 թվականի ամռանը նա վարձավճարով տեղափոխվել է «Էլլաս Վերոնա» ակումբ, որպեսզի ձեռք բերի խաղային պրակտիկա։ 2014 թվականի ապրիլի 19-ին՝ «Ատալանտա» ակումբի դեմ խաղում Գոդֆրեդը կատարել է իր նորամուտը իտալական Սերիա Ա-ում՝ հանդիպման երկրորդ խաղակեսում փոխարինելով Մասսիմո Դոնատիին։ Նույն տարվա ամռանը Դոնսան տեղափոխվել է «Կալյարի» ակումբ։ Հոկտեմբերի 19-ին՝ «Սամպդորիա» ակումբի դեմ խաղում, նա կատարել է իր նորամուտը նոր թիմի կազմում։ 2015 թվականի հունվարի 11-ին՝ «Չեզենա» ակումբի դեմ խաղի ժամանակ, խփել է իր առաջին գոլը «Կալյարի» ակումբի կազմում։

Նույն տարվա ամռանը տեղափոխվել է «Բոլոնյա» ակումբ։ Օգոստոսի 29-ին՝ «Սասուոլո» ակումբի դեմ խաղում, Դոնսան կատարել է իր նորամուտը «Բոլոնյա» ակումբի կազմում։

## Միջազգային կարիերա
2015 թվականին Դոնսան Գանայի երիտասարդական հավաքականի կազմում մասնակցել է Նոր Զելանդիայում անցկացված աշխարհի երիտասարդական առաջնությանը։ Մրցաշարում նա մասնակցել է Ավստիայի, Արգենտինայի, Պանամայի և Մալիի երիտասարդական հավաքականների դեմ խաղերին։

## Ծանոթագրություններ

## Արտաքին հղումներ
* 
* Tutto Calciatori profile
* 
* 

Կատեգորիա:Բոլոնիայի ֆուտբոլիստներ
Կատեգորիա:Գանայի հավաքականի ֆուտբոլիստներ
Կատեգորիա:Գանացի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կալյարիի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Անդրե Գրին

**Անդրե Ջեյ Գրին** (, ), անգլիացի պրոֆեսիոնալ ֆուտբոլիստ, կիսապաշտպան։ Հանդես է գալիս անգլիական «Աստոն Վիլա»-ի կազմում։

## Ակումբային կարիերա
### «Աստոն Վիլա»
9 տարեկան հասակում Անդրե Գրինը միացել է «Աստոն Վիլա»-ի ակադեմիային։ Պրեմիեր Լիգայի շրջանակներում իր դեբյուտը նշել է 2016 թվականի մարտի 13-ին՝ «Տոտենհեմ Հոտսպուր»-ի դեմ խաղում։ Հանդիպումն ավարտվել է 2-0 հաշվով լոնդոնյան թիմի հաղթանակով։

Չեմպիոնշիպում նա իր առաջին խաղն անցկացրել է 2017 թվականի հունվարին՝ մասնակցելով «*Պրեստոն ՖԱ*»-ի դեմ խաղին։ Իսկ իր առաջին գոլը անգլիական թիմի կազմում խփել է 2017 թվականի օգոստոսի 19-ին՝ «Նորվիչ Սիթի»-ի դեմ խաղում։

## Միջազգային
Անդրեն հանդես է եկել Անգլիա Մ16, Մ17, Մ18 և Մ19 հավաքականների կազմում։ 2017 թվականից սկսած նա հանդես է գալիս Անգլիա Մ20 հավաքականի կազմում։

## Վիճակագրություն

## Ծանոթագրություններ

## Արտաքին հղումներ
*

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Իսպանական գերեզմանարծիվ

thumb|''Aquila adalberti''
**Իսպանական գերեզմանարծիվ** (), ճուռակների ընտանիքին պատկանող գերեզմանարծիվ, որը տարածված է բացառապես Պիրենեյան թերակղզում՝ Իսպանիա պետության տարածքում։ Լատիներեն անվանումը ստացել է ի պատիվ Բավարիայի արքայազն Ադալբերտի։

## Տարածվածություն և արտաքին տեսք
Իսպանական գերեզմանարծիվը տարածված է Իսպանիայի հարավում և արևելքում, Պորտուգալիայում, ինչպես նաև ամենայն հավանականությաբ նաև Մարոկկոյի հյուսիսում։ Բնադրման գործընթացն անց է կենում միայն Իսպանիայում, իսկ 2001 թվականից ի վեր՝ նաև Պորտուգալիայում։

Նախկինում իսպանական գերեզմանարծիվը եղել է սովորական գերեզմանարծվի ենթատեսակ, սակայն ներկայումս այն համարվում է սովորական գերեզմանարծվի առանձին ենթատեսակ, որը մյուս գերեզմանարծիվներից տարբերվում է ֆիզիոլոգիական, մորֆոլոգիական, էկոլոգիական և ժառանգական առանձնահատկություններով։ Մարմնի երկարությունը կազմում է շուրջ 80 սմ, թևերի բացվածքը՝ 1,9-ից 2,2 մ։

Իսպանական գերեզմանարծիվների զանգվածը տատանվում է 2.8-3.5 կգ սահմանում։ Մարմինն ունի հիմնականում մուգ շագանակագույն գունավորում։ Տեղ առ տեղ նկատելի են ավելի բաց գույնի շերտեր։

## Սննդառություն
Իսպանական գերեզմանարծիվները մեծ մասամբ սնվում են ճագարներով, ինչպես նաև կրծողներով, նապաստակներով, խոշոր մողեսներով, ագռավներով, բադերով և նույնիսկ աղվեսներով։ Որսով զբաղվում է բաց և կիսաբաց լանդշաֆտներում։

## Ծանոթագրություններ

Կատեգորիա:Արծիվներ
Ճաշոց (4695)

**Ճաշոց** (4695), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4695 թվի տակ։ Ձեռագիրը գրվել է 1421 թվականին Թումայ գրչի կողմից՝ Աղթամարում։ Ծաղկողը ենթադրաբար՝ Թումայ գրիչը։ Ստացողը եղել է Հովհաննեսն։ Գրված է թղթի վրա, որը ունի 41x30 չափս։ Ձեռագիրը կազմված է 468 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ գրչի՝ 22բ, 146բ, 270ա, 321ա, 462ա և այլուր, հետագայի՝ 465բ (16-րդ դար), 466ա (1714 թթ.):

## Ծանոթագրություններ

Կատեգորիա:Մատենադարանի ձեռագրեր
Ջոշուա Սաս

**Ջոշուա Սեյմուր Սաս** (, ), բրիտանացի հեռուստա և կինոդերասան։ Առավել հայտնի է Գալավանտի դերի շնորհիվ, որին մարմնավորել է համանուն երաժշտական սիտկոմում։

## Կենսագրություն
Ջոշուայի ծնողները՝ Դոմինիկ Սասը և Մարի Ռոզալինդ Մաքոուլին (ծնվել է 1953 թվականին), ամուսնացել են 1978 թվականին։ Նա ունի ավագ քույր՝ Լիդիա Նևիս Սասը (ծնվել է 1982 թվականին)։ Սասի մորական պապը՝ Ուիլյամ Բերին, որը Քեմրոուզի առաջին դերկոմսն էր։

## Անձնական կյանք
Սասը ամուսնացած է եղել իտալացի դերասանուհի Ֆրանչեսկա Չինիի հետ. նախկին ամուսիններն ունեն մեկ որդի՝ Սեբաստյանը։ 2016 թվականի փետրվարի 20-ին հայտնի է դարձել, որ Սասի և ավստրալիացի երգչուհի և դերասանուհի Քայլի Մինոուգի նշանադրության մասին, որի հետ նա ծանոթացել է 2015 թվականին՝ «Գալավանտի» երկրորդ եթերաշրջանի նկարահանումների ժամանակ։ 2017 թվականի փետրվարին Մինոուգը հաստատել է Սասի հետ բաժանման վերաբերյալ տեղեկությունը, քանի որ նրան կասկածում է դավաճանության մեջ իսպանացի դերասանուհի Մարթա Միլանսի հետ։ Վերջինիս հետ դերասանը ծանոթացել էր «Վաղը չի գալու» սերիալի նկարահանումների ժամանակ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Էրիկ Գուտերես

**Էրիկ Գաբրիել Գուտերես Գալավիս** (, ), մեքսիկացի ֆուտբոլիստ, «Պաչուկա» ակումբի և Մեքսիկայի ազգային հավաքականի կիսապաշտպան։ 2016 թվականի Ռիո դե Ժանեյրոում անցկացվող օլիմպիական խաղերի և 2018 թվականի աշխարհի առաջնության մասնակից։

## Ակումբային կարիերա
Էրիկը «Պաչուկա» ակումբի սան է։ 2013 թվականի հոկտեմբերի 27-ին «Կրուս Ասուլ» ակումբի դեմ խաղի ժամանակ Էրիկը  նշել է իր նորամուտը Մեքսիկական Պրեմերայում։ 2015 թվականի փետրվարի 8-ին «Տոլուկի» ակումբի դեմ խաղի ժամանակ նա խփել է իր առաջին գոլը՝ «Պաչուկա» ակումբի կազմում։ 2016 թվականին  Էրիկը օգնել է իր թիմին հաղթել առաջնությունը, ինչպես նաև հաղթել Չեմպիոնների լիգայի ԿՈՆԿԱԿԱՖ-ը։

## Միջազգային կարիերա
2015 թվականին Էրիկը ընդգրկվել է Մեքսիկայի երիտասարդական հավաքականի կազմում՝ մասնակցելու ԿՈՆԿԱԿԱՖ-ի երիտասարդական գավթի առաջնությանը, որն անց էր կացվում  Ճամայկաում։ Մրցաշարի ընթացքում նա մասնակցել է Կուբայի, Կանադայի, Սալվադորի և Պանամայի երիտասարդական հավաքականների դեմ խաղխերին։ Մրցաշարի վերջում Էրիկը դարձել է ոսկե մեդալակիր։

Նույն թվականի ամռանը Էրիկը ընդգրկվել է իր թիմի կազմում՝ մասնակցելու Աշխարհի երիտասարդական առաջնությանը, որը անց էր կացվում Նոր Զելանդիայում։ մրցաշարի ընթացքում նա մասնակցել է Ուրուգվայի, Սերբիայի և Մալիի հավաքականների դեմ խաղերում։

2016 թվականի ամռանը, Մեքսիկայի օլիմպիական հավաքականի կազմում, Էրիկը մասնակել է Ռիո դե Ժանեյրոում անցկացված օլիմպիական խաղերին։ Մրցաշարի ընթացքում Էրիկը մասնակցել է Գերմանիայի, Ֆիջիի և Հարավային Կորեայի օլիմպիական հավաքականների դեմ խաղերում։ Ֆիջիի հավաքականի դեմ խաղի ժամանակ Էրիկը 4 գոլ է խփել։

2016 թվականի հոկտեմբերի 12-ին Պանամայի ազգային հավաքականի դեմ ընկերական խաղի խաղի ժամանակ Էրիկը կատարել է իր նորամուտը Մքսիկայի ազգային հավաքականի կազմում։

2017 թվականին Էրիկը դարռել է ԿՈՆԿԱԿԱՖ-ի թսկե գավաթի կախարկության բրոնզե մեդալակիր։ Մրցաշարի ընթացքում նա մասնակցել է Սալվադորի, Կյուրասաոյի և երկու անգամ Ճամայկայի հավաքականների դեմ խաղերին։

2018 թվականին Էրիկը ընդգրկվել է իր թիմի կազմում՝ մասնակցելու աշխարհի առաջնութվանը, որն անց էր կացվում Ռուսաստանում։ Մրցաշարի ընթացքում նա եղել է պահեստաիների նստարանին։

### Գոլերը մեքսիկայի հավաքականի (Մինչև 23) կազմում

## Ձեռքբերումներ
**Թիմային**

 **«[[Պաչուկա]]»**
*  Մեքսիկայի ֆուտբոլի չեմպիոն —  2016
* ԿԱՆԿԱԿԱՖի չեմպիոնների լիգայի հաղթող — 2016/2017

**միջազգային**

 **Մեքսիկա (մինչև 20)**
*  ԿՐՆԿԱԿԱՖ-ի չեմպիոն երիտասարդական թմերի շարքում — 2015

 **[[Մեքսիկայի ֆուտբոլի ազգային հավաքական|Մեքսիկա]]**
*  ԿՈՆԿԱԿԱՖ-ի ոսկե գավաթ — 2017

## Ծանոթագրություններ

## Արտաքին հղումներ
* Գուտերեսի պաշտոնական Տվիտերի էջը
* Գուտերեսի  պաշտոնական Ինստագրամի էջը
* Գուտերեսը transfermarkt-ում
* Գուտերեսը soccerbase.com-ում
* Գուտերեսը WhoScored.com կայքում
* Գուտերեսը ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պաչուկայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Հայսմավուրք (4697)

**Հայսմավուրք** (4699), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4699 թվի տակ։ Ձեռագիրը գրվել է 16-րդ դարում  Ստեփաննոս գրչի կողմից։ Ստացողը եղել է Մսրիջանը։ Գրված է թղթի վրա, որը ունի 40X27 չափս։ Ձեռագիրը կազմված է 620 թերթից։ Գրված է երկսյուն, բոլորգրով։ Կազմը՝ լուսանցազարդ ստվարաթուղթ։ Հիշատակարաններ գրչի՝ 4բ, 222ա, 291բ, 514բ, 620բ և այլուր, հետագայի՝ 6բ, 8ա և այլուր (17-րդ դար)։

## Ծանոթագրություններ

Կատեգորիա:Մատենադարանի ձեռագրեր
Մատիա Շարկիչ

**Մատիա Շարկիչ** (, ), չեռնոգորցի ֆուտբոլիստ, դարպասապահ։ Հանդես է եկել անգլիական «Աստոն Վիլա»-ի և Չեռնոգորիայի Մ21 հավաքականի կազմում։

## Ակումբային կարիերա
### «Աստոն Վիլա»
Շարկիչն ավարտել է բելգիական «Անդերլեխտ» ֆուտբոլային ակումբի ակադեմիան։ 2015 թվականի սեպտեմբերի 1-ին 3 տարվա պայմանագիր է կնքել անգլիական «Աստոն Վիլա»-ի հետ։ 2015-16 մրցաշրջանի ընթացքում ֆուտոլիստը եղել է «Աստոն Վիլա Մ21»-ի դարպասապահը։ 2017 թվականի ապրիլին նա հայտավորվել է «Ռեդինգ»-ի դեմ խաղին մասնակցելու համար։

### «Ուիգան»
2017 թվականի օգոստոսի 31-ին Մատիջա Շարկիչը վարձավճարով տեղափոխվել է «Ուիգան Ատլետիկ».։

## Միջազգային կարիերա
Չեռնոգորիայի Մ17 հավաքականի կազմում Շարկիչը 2013 թվականին մասնակցել է Եվրոպայի առաջնությանը։  Ֆուտբոլիստը պաշտպանել է Չեռնոգորիայի Մ21 հավաքականի դարպասը։ Նա ինը խաղ է անցկացրել իր երկրի ազգային հավաքականում։

## Վիճակագրություն

## Ծանոթագրություններ

## Արտաքին հղումներ
*
 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիացի ֆուտբոլիստներ
Կատեգորիա:Անդերլեխտի ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Բիրմինգհեմ Սիթիի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Միլուոլի ֆուտբոլիստներ
Կատեգորիա:Շրուսբերի Թաունի ֆուտբոլիստներ
Մայա (Պորտու)

**Մայա** (; []), քաղաք Պորտուգալիայում, համանուն վարչական շրջանի կենտրոնը, որը գտնվում է Պորտու շրջանի կազմում։ Հին վարչական բաժանմամբ մտել է Դորու-Լիտոպալ նահանգի մեջ։ Մտնում է տնտեսա-վիճակագրական Մեծ Պորտու ենթաշրջանի մեջ, որն էլ մտնում է Հյուսիսային շրջանի մեջ։ 2001 թվականին քաղաքի բնակչության թվաքանակը կազմել է 40 հազար մարդ, իսկ մունիցիպալիտետի բնակչությանը՝ 120,1 հազար մարդ։

Զբաղեցնում է 83,70 կմ² տարածք։

Քաղաքի հովանավորը համարվում է Միքայել Հրեշտակապետը ()։

Քաղաքը հիմնադրվել է 1519 թվականին։

## Դիրք
Քաղաքը գտնվում է Պորտու քաղաքից 9 կմ դեպի հյուսիս ընկած հատվածում։

Մունիցիպալիտետը սահմանակից է․
* հյուսիսում՝ Տրոֆա, Սանտու Տիրսու մունիցիպալիտետներին,
* արևելքում՝ Վալոնգու մունիցիպալիտետին,
* հարավ-արևելքում՝ Գոնդոմար մունիցիպալիտետին,
* հարավում՝ Պորտու մունիցիպալիտետին,
* հարավ-արևմուտք՝ Մատոզինյուշ մունիցիպալիտետին,
* հյուսիս-արևմուտքում՝ Վիլա դու Կոնդե մունիցիպալիտետին։

## Բնակչություն

## Մունիցիպալիտետի կազմ
Մունիցիպալիտետի կազմի մեջ մտնում են հետևյալ շրջանները․

* Բարկա
* Ֆոլգոզա
* Ժեմունդե
* Գոնդին
* Գեյֆայնշ
* Մայա
* Միլեյրոշ
* Մորեյրա
* Նոգեյրա
* Պեդրոսուշ
* Սանտա Մարիա դե Ավիոզու
* Սիլվա Էշկուրա
* Սան Պեդրու Ֆինշ
* Սան Պեդրու դե Ավիոզու
* Վերմոյն
* Վիլա Նովա դա Տելյա
* Ագուաշ Սանտաշ

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Պորտուգալիայի քաղաքներ
Կատեգորիա:1519 թվականին հիմնադրված բնակավայրեր
Pitchfork

**Pitchfork** (ավելի վաղ *Pitchfork Media*), էլեկտրոնային ամսագիր՝ նվիրված երաժշտական քննարկումներին և մեկնաբանություններին, երաժշտության նորություններին և կատարողների հետ հարցազրույցներին։ Հիմնականում ուշադրություն է հատկացվում ինդի երաժշտությանը՝ հատկապես՝ ինդի ռոքին։ Այնուամենայնիվ, անդրադարձ է կատարվում նաև էլեկտրոնային երաժշտությանը, փոփին, հիփ հոփին, պարային և ֆոլք երաժշտություններին, ջազին, հևի մետալին և էքսպերիմենտալ երաժշտությանը։

## Պատմություն
Pitchfork-ն իր աշխատանքն սկսել է 1995 թվականի նոյեմբերին։ Կայքի աշխատանքը հիմնականում նվիրվում է նոր երաժշտությանը, սակայն գրախոսվում են նաև վերաթողարկված ալբոմները և բոքս սեթերը։ Կայքում հրապարակվում են «ընտրյալ» երգերի ցուցակներ. օրինակ՝ 1970-ականների, 1980-ականների, 1990-ականների, 2000-ականների, 1960-ականների լավագույն ալբոմները, ինչպես նաև, սկսած 1999 թվականից, տարվա լավագույն սինգլները և ալբոմները։

2011 թվականին Pitchfork-ն առաջին անգամ պարգևատրվել է «Webby» մրցանակով՝ POV սերիալի համար, իսկ հաջորդ տարի Թվային արվեստների և գիտությունների միջազգային ակադեմիան կայքը ճանաչել է լավագույն երաժշտական կայք։

## Ծանոթագրություններ

## Հրապարակումներ
* 
* 
* 
* Pitchfork Media offices in New York City (Фотографии офиса) . Time Out New York
* 
* 

Կատեգորիա:Երաժշտական կայքեր
TopGunn

**Օլիվեր Գամերգարդ** (, ), դանիացի ռեփեր և երաժշտական պրոդյուսեր, ավելի հայտնի է **TopGunn** իր բեմական մականունով։ CHEFF Records լեյբլի հիմնադիր։

## Ստեղծագործություն
2010 թվականին նա թողարկեց առաջին մինի ալբոմը«Dansehallens Erobrer»: Ալբոմի ամենա հայտնի սինգլները դարձան «Averbaver» և «Gunmænd med plstoler» երգերը։ Նա համագործակցում էր Klumben հետ և ձայնագրում «Kriminel» երգը։

TopGunn համագործակցում էր Firehouse և Նիկոլաս Վեստվուդի (ավելիհայտնի է Kidd մականունով) հետ, ում հետ եղել է «Ingen Kokain» և «Xfactor» երգերի պրոդյուսեր։

TopGunn 2013 թվականի մայիսին  CHEFF Records թողարկում է դեբյուտային ալբոմը «21» անունով, այն նեռբերնում էր «Hemligt nummer» և  «Tilbud» երգերը։

## Սկավառակագրություն
### Ալբոմներ

### Սինգլներ

**Совместные синглы**

* Kidd — «Groupies» (feat. TopGunn) 2011 թվական
* Kidd — «5 Om Morgenen» (feat. TopGunn) 2012 թվական
* Kidd — «Fetterlien» (feat. TopGunn) 2012 թվական
* Klumben — «Xfactor» (feat. TopGunn) 2012 թվական
* Raske Pange — «Baghave» (feat. TopGunn) 2012 թվական
* Abbaz — «Guldkæder & modeller» (feat. TopGunn) 2014 թվական
* Niklas — «Far fin» (feat. TopGunn) 2014 թվական
* Kato — «Dumt på dig» (feat. TopGunn) 2014 թվական
* Kato — «Dumt på dig (Part 2)» (feat. TopGunn & Djämes Braun) 2014 թվական
* Citybois — «Pool» (feat. TopGunn) 2017 թվական

## Ծանոթագրություններ

Կատեգորիա:Բեմական կեղծանուններ
Կատեգորիա:Դանիացի երաժիշտներ
Կատեգորիա:Դանիացի երգիչներ
Էռնի Հադսոն

**Էռնեստ Լի «Էռնի» Հադսոն** (, ), ամերիկացի դերասան։

## Կենսագրություն
Էռնեստ Լի Հադսոնը ծնվել է 1945 թվականի դեկտեմբերի 17-ին Բենտոն Հարբոր քաղաքում, Միչիգան, ԱՄՆ։ Իր հորը նա չի ճանաչել իսկ մայրը`Մեգի Դոնալդը մահացել է տուբերկուլոզից, երբ Էռնեստը եղել է ընդամենը երկու ամսական, այդ պատճառով երիտասարդ դերասանին խնամել է նրա մորական տատիկ` Արանա Դոնալդը։ Հադսոնը ավարտել է Ուեյնի պետական համալսարանը, իսկ ավելի ուշ՝ Յելսկիի դրամատիկական դպրոցը, այնուհետև ընդունվել է Մինեսոտայի համալսարանը, սակայն ուսումը չի ավարտել։ Իր կարիերայի ընթացքում Հադսոնը նկարահանվել է ավելի քան 220 ֆիլմում և սերիալում։ Ճանաչվածությունը նրան տալիս է հնարավորություն մարմնավորել «Հոգիների իսկական որսորդներ» և  «Հոգիների իսկական որսորդներ 2» ֆիլմերում Ուինսթոն Զեդմորիի կերպարը։ Նույն կերպարը մարմնավորելու համարՀադսոնը մասնակցել է «Հոգիների իսկական որսորդներ» մուլտսերիալի լսումներին, սակայն արդյունքում դերը տրվում է Հոլ Արսենիոնին։
250px|մինի|Էռնի Հադսոնը ինքնագիր է բաժանում

## Անձնական կյանք
1963 թվականից մինչև 1982 թվականը ամուսնացած է եղել Ջենի Մուրի հետ, որից ունի երկու որդի` Էռնին և Ռախմանը։ 1985 թվականի մայիսի 25-ին ամուսնացել է Լինդա Քինսկգբերգի հետ որից ևս ունեցել է երկու որդի` Էնդրյուն և Ռոսը։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Եյլի համալսարանի շրջանավարտներ
Կատեգորիա:Թատրոնի դերասաններ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տղամարդ թատերական դերասաններ
Էյոն

**Էյոն**, նաև **Էգիոն** ( ), քաղաք Հունաստանի Պելոպոնես թերակղզում։ Գտնվում է ծովի մակերևույթից 61 մետր բարձրության վրա, Կորնթոսյան ծոցի ափին, Պատրասից 30 կիլոմետր դեպի արևելք և Աթենքից 147 կիլոմետր դեպի հյուսիս։ Արևմտյան Հունաստան շրջանագիծի Ախեյա շրջանագծային միավորի Էյալիա համայնքի վարչական կենտրոնը։ Ըստ 2011 թվականի մարդահամարի տվյալների բնակչությունը կազմում է 20422 բնակիչ։

Էյոնը Կալավրիտսկյան և Էգիալիյսկյան թեմի Հունական ուղղափառ եկեղեցու հոգևոր վարչական կենտրոնն է, ինչպես նաև այն խոշոր նավահանգիստ է։

## Աշխարհագրություն
մինի|Հնագույն տուն նեոկլասիցիզմի ոճով
մինի|Պանայոտոպուլոսի տունը
[մինի|Հերոսների պատվին Պսիլա Ալոնիայում հուշարձան: Քանդակագործ [Գեոգրիոս Դիմիտրիադիս]]
Էյոնը գտնվում է Պանահաիկոն լեռան ստորոտին։ Սելինուս գետը թափվում է Վալիմատիկա գյուղի շրջակայքում գտնվող Կորինֆսկյան ծոց (): Այն Էյոնի կենտրոնից գտնվում է 5 կիլոմետր հեռավորության վրա։ Էյոնը անմիջականորեն տեղադրված է ծովափին, նավահանգստի և երկաթուղային կայարանի մեջև։

## Տնտեսություն
Էյոնը, Պատրասի և Պիրեյոսի հետ միասին XIX դարում եղել է չամիչի արտահանմամբ գլխավոր նավահանգիստներից մեկը։ Այժմ Էյոնի նավահանգիստը հիմնականում օգտագործվում է Chiquita Brands International կազմակերպչության կողմից։ Այդ կազմակերպությունը նավահանգստի միջոցով ադամաթուզ է ներմուծում Հունաստան։ 2013 թվականի օգոստոսի 7-ին նավահանգստի հյուսիս-արևմուտքում բացվել է նոր 256 մետրանոց կառանացից։ Ծրագիրը իրագործվել է 8,6 մլն եվրոյով։ Այն նախատեսված էր առևտրի ու քաղաքի զբոսաշրջիկական հնարավորությունները լայնացնելու համար։

## Տեսարժան վայրեր
Էյոնում, Կորնթոսյան ծոցի ափին գտնվում է Բոգորիդիցա Տրիպիտի տաճարը։ Այնտեղ է գտնվում Տրիպիտի հնագույն բնապատկերը։

## Էյոնի համայնք
1835 թվականին ստեղծվել է համայնք, իսկ 1912 թվականին՝ (ՖԵԿ 256Ա) Էյոնի համայնք։ Էյոնի համայնքային խմբակցության մեջ ներառված են չորս մարդաբնակ վայրեր։ Ըստ 2011 թվականի մարդահամարի տվյալների բնակչությունը կազմում է 20644 բնակիչ։ Հրապարակը 19,299 քառակուսի կիլոմետր է։

## Բնակչություն

## Բնիկներ
* Անդրեաս Լոնդոն (1786—1846) — Հունական հեղափոխության մասնակից։
* Դմիտրիոս Մելետոպուլոս (1796—1858) — Հունական հեղափոխության մասնակից։

Պատկեր:Ι.Ν. Φανερωμένης Αιγίου.JPG|Ֆաներոմենի եկեղեցին, ճարտարապետ Էրնեստ Ցիլերի աշխատանքը
Պատկեր:Church of Panagia Tripiti the Life Giving Spring in Aigio.jpg


## Ծանոթագրություններ

Կատեգորիա:Հունաստանի քաղաքներ